Imtella' Frar 9, 2021 Il-jackpot tal-Quaterno ntrebaħ darbtejn fuq xulxin fit-tlugħ tas-Sibt 23 ta' Jannar u f'dak tas-Sibt 30 ta' Jannar. Fl-ewwel tlugħ ir-rebbieħa, li xtrat il-biljett minn San Ġwann, irċeviet €280,000. Hija kienet ilha tilgħab in-numri marbuta ma' għeluq snin żewġha, li huwa mejjet, f'diversi lotteriji. Fit-tieni tlugħ ir-rebbieħ huwa raġel li xtara biljett mill-Mosta, u li wkoll dejjem jilgħab l-istess ħames numri f'diversi lotteriji. Huwa rebaħ €250,000. Fi stqarrija maħruġa mill-Maltco, ir-rebbieħa qalu li se jaqsmu l-flus li rebħu mal-familji tagħhom u li se jagħtu wkoll donazzjonijiet għall-karità. Twissija : Il-logħob jista' jsir vizzju. Jekk għandek bżonn l-għajnuna tista' tagħmel kuntatt mal-Fondazzjoni għal-Logħob Responsabbli (RGF) permezz tal-helpline 1777 jew live chat hawn .